Inicijativa „Ne davimo Beograd“ danas je na ulice Beograda izvezla svoje, kako kažu, novo specijalno oruđe – patkomobil.

Foto: twitter/ @nedavimobgd

Svoju premijeru imao je na Trgu Slavija, gde je kružnim tokom kružio, kako su naveli iz Inicijative, petnestak minuta.

Građanima koji su do tada pognutih glava gledali u svetleću fontanu na koju su naši gradski čelnici spucali skoro dva miliona evra, građanima koji su preskačući već polomljene ploče još uvek nedovršenog platoa, i prelazeći ulicu na besmisleno dalekim i nepristupačnim pešačkim prelazima, pokušavali da dođu do stajališta javnog prevoza, pojava patkomobila vratila je na lica osmehe i veru da Beograd zaslužuje bolje od Siniše Malog i Gorana Vesića, navodi se u saopštenju.

U vozilu su bili kandidati Inicijative za beogradske izbore Ksenija Radovanović i Dobrica Veselinović. Kako su saopštili iz inicijative, vozili su „poslednji krug za Malog“.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se